Diari Oficial de la Generalitat Valenciana


Sumari del DOGV 2916, del 27-01-1997 (1997/837052)

RESOLUCIÓ de 15 de novembre de 1996, del conseller d'Obres Públiques, Urbanisme i Transports, per la qual s'aprova definitivament la modificació de les Normes Subsidiàries de Planejament Municipal de Montán, al voltant del convent dels Pares Servites.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2916

Data del DOGV
:   27-01-1997

Secció del DOGV
:   ALTRES DISPOSICIONS

Número del document
:   1997/837052


Data del document
:   15-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 15 de novembre de 1996, del conseller d'Obres Públiques, Urbanisme i Transports, per la qual s'aprova definitivament la modificació de les Normes Subsidiàries de Planejament Municipal de Montán, al voltant del convent dels Pares Servites.  
Vist l'expedient relatiu al projecte de modificació de les Normes Subsidiàries de Planejament Municipal de Montán (Castelló). I, d'acord amb els següents  
Antecedents de fet  
Primer  
El ple de l'Ajuntament de Montán, el 8 de gener de 1996, va acordar aprovar l'esmentada modificació de les seues Normes Subsidiàries de Planejament, senyalant que en el supòsit de no aparèixer al·legacions s'entendria aprovada provisionalment sense necessitat de nou acord. En data 16 de gener de 1996, va ser exposat al públic l'expedient mitjançant edictes publicats en el Diari Oficial de la Generalitat Valenciana número 2.682, de 6 de febrer de 1996, i en el Butlletí Oficial de la Província número 10, de 20 de gener de 1996, com també en el periòdic Mediterráneo de 16 de gener de 1996. Transcorregut el pertinent període d'informació pública no s'ha presentat cap al·legació.  
Segon  
L'expedient consta de memòria informativa i justificativa i pla d'informació i d'ordenació.  
Tercer  
La Comissió Territorial d'Urbanisme de Castelló, en sessió celebrada el 30 de juliol de 1996, va adoptar l'acord de: "suspendre l'aprovació definitiva de la modificació de les Normes Subsidiàries de Montán al voltant del convent dels Pares Servites, fins que es reparen les deficiències advertides, per això es requereix l'Ajuntament promotor de l'expedient".  
Quart  
En data 19 d'agost de 1996, el ple de l'Ajuntament va acordar aprovar les modificacions introduïdes en el mencionat projecte, per tal de reparar les deficiències senyalades, com també els plans de volumetria de l'entorn afectat per la modificació.  
Cinqué  
En data 30 d'octubre de 1996, la Unitat d'Inspecció de Patrimoni Historicoartístic de la Conselleria de Cultura, Educació i Ciència va emetre un informe favorable sobre l'expedient.  
Sisé  
Per resolució de la Direcció General d'Urbanisme i Ordenació Territorial, de 7 de novembre de 1996, es van considerar reparades les deficiències advertides i, en conseqüència, es va emetre un forme favorable sobre l'aprovació definitiva d'aquesta modificació de les Normes Subsidiàries de Planejament Municipal de Montán.  
Fonaments de dret  
Primer  
Respecte del procediment, en el cas present, s'han observat les prescripcions legalment establertes per a les modificacions de Planejament General d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a objectiu el canvi de qualificació de vial públic a residencial intensiu de caràcter privat en una illa de cases al costat de l'antic convent dels Pares Servites.  
La modificació es justifica en el sentit de recuperar una zona que actualment forma part d'un eixamplament de vial entre illes edificades, per tal de compensar l'elevat cost de la urbanització de la zona. D'aquesta manera, s'ocupen 294 m2 de via pública que impliquen un augment en el sostre residencial de la zona de 870 m2t, la qual cosa equival a un increment de 6 habitatges.  
La modificació compleix el que preceptua l'article 55.3 de la LRAU, perquè contempla mesures compensatòries necessàries per a mantenir la proporció i la qualitat de les dotacions públiques, respecte de l'augment de l'aprofitament lucratiu privat. A aquest respecte, es pot entendre que la inclusió d'una xicoteta àrea destinada a zona verda pública, juntament amb una més àmplia ja existent, compensa l'esmentat increment d'edificabilitat en la zona.  
Per altra part, consta en l'expedient informe favorable de la Conselleria de Cultura, Educació i Ciència sobre les servituds preexistents i la reculada de les noves edificacions respecte del parament del convent dels Pares Servites, en els quals s'ha deixat una franja expedita qualificada de vial públic, amb la qual cosa es respecta l'entorn del valor patrimonial del dit convent, inclòs en l'Inventari del Patrimoni Arquitectònic d'interès Historicoartístic del Ministeri de Cultura el 1979 i en les vigents Normes Subsidiàries de Montán, de 29 de desembre de 1989.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació de les Normes Subsidiàries de Planejament Municipal de Montán.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de la mencionada Llei Reguladora de l'Activitat Urbanística, amb relació a l'article 6.d) del Decret 77/96, de 16 d'abril del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals esmentats i altres de general i pertinent aplicació, a proposta del director general d'Urbanisme i Ordenació Territorial, resolc:  
Aprovar definitivament la modificació de les Normes Subsidiàries de Planejament Municipal de Montán, en l'entorn del convent dels Pares Servites.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. La dita publicació excusa la seua notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta.   
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga exercitar qualsevol altre recurs que considere oportú".  
València, 15 de novembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.